Komission direktiivi 96/11/EY, annettu 5 päivänä maaliskuuta 1996, elintarvikkeiden kanssa kosketuksiin joutuvista muovisista tarvikkeista annetun direktiivin 90/128/ETY muuttamisesta (ETA:n kannalta merkityksellinen teksti)



Virallinen lehti nro L 061 , 12/03/1996 s. 0026 - 0030



KOMISSION DIREKTIIVI 96/11/EY, annettu 5 päivänä maaliskuuta 1996, elintarvikkeiden kanssa kosketuksiin joutuvista muovisista tarvikkeista annetun direktiivin 90/128/ETY muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon elintarvikkeiden kanssa kosketuksiin joutuvia tarvikkeita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/109/ETY (1) ja erityisesti sen 3 artiklan, on kuullut elintarvikealan tiedekomiteaa, sekä katsoo, että elintarvikkeiden kanssa kosketuksiin joutuvista muovisista tarvikkeista annetun komission direktiivin 90/128/ETY (2), sellaisena kuin se on viimeksi muutettuna komission direktiivillä 95/3/EY (3), 3 artiklan 4 kohdassa säädetään, että 1 päivästä tammikuuta 1997 vain direktiivin 90/128/ETY liitteessä II olevassa A jaksossa lueteltuja monomeerejä ja muita lähtöaineita saa käyttää muovisten tarvikkeiden valmistuksessa jaksossa mainituin rajoituksin; voidaan kuitenkin päättää tämän aikarajan lykkäämisestä tietyissä perustelluissa tapauksissa tiettyjen aineiden osalta, joiden käyttöä voidaan jatkaa kansallisella tasolla liitteessä II olevan B jakson mukaisesti, tiettyjen aineiden osalta elintarvikealan tiedekomitean pyytämät tiedot on toimitettu, mutta niitä ei ole vielä arvioitu, niitä arvioidaan parhaillaan tai ne aiotaan arvioida, ja siksi niiden säilyttäminen luettelossa on perusteltua, tiettyjen aineiden osalta elintarvikealan tiedekomitealle toimitetut tiedot sallivat kyseisten aineiden sisällyttämisen yhteisön luetteloihin ilman erityisiä rajoituksia, tässä direktiivissä suunnitellut yhteisön toimenpiteet eivät ylitä sitä, mikä on tarpeen direktiivissä 89/109/ETY jo asetettujen tavoitteiden saavuttamiseksi, ja tässä direktiivissä säädetyt toimenpiteet ovat pysyvän elintarvikekomitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivi 90/128/ETY seuraavasti: 1. Korvataan 3 artiklan 4 kohta seuraavasti: "4. Vain liitteessä II olevassa A jaksossa lueteltuja monomeereja ja muita lähtöaineita saa käyttää muovisten tarvikkeiden valmistukseen 1 päivästä tammikuuta 2002 alkaen jaksossa eritellyin rajoituksin. Liitteessä II olevassa B jaksossa luetellut aineet voidaan kuitenkin poistaa ennen edellä mainittua ajankohtaa, jos A jaksoon sisällyttämistä varten pyydettyjä tietoja ei toimiteta ajoissa elintarvikealan tiedekomitean arvioitaviksi." 2. Muutetaan liite II seuraavasti: a) Lisätään tämän direktiivin liitteessä I mainitut aineet A jaksoon numerojärjestyksessä. b) Poistetaan tämän direktiivin liitteessä II mainitut aineet B jaksosta. 3. Lisätään tämän direktiivin liitteessä III mainitut aineet direktiivin 90/128/ETY liitteeseen III numerojärjestyksessä. 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 1997. Niiden on ilmoitettava tästä komissiolle viipymättä. Näitä lakeja, asetuksia ja hallinnollisia määräyksiä sovelletaan seuraavasti: Jäsenvaltioiden on - sallittava tämän direktiivin mukaisten elintarvikkeiden kanssa kosketuksiin joutuvien muovisten tarvikkeiden kauppa ja käyttö 1 päivästä tammikuuta 1997; - kiellettävä elintarvikkeiden kanssa kosketuksiin joutuvien muovisten tarvikkeiden, jotka eivät ole tämän direktiivin mukaisia, valmistus ja tuonti yhteisöön 1 päivästä tammikuuta 1999. 2. Jäsenvaltioiden antamissa 1 kohdassa mainituissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä 5 päivänä maaliskuuta 1996. Komission puolesta Martin BANGEMANN Komission jäsen (1) EYVL N:o L 40, 11.2.1989, s. 38 (2) EYVL N:o L 75, 21.3.1990, s. 19 (3) EYVL N:o L 41, 23.2.1995, s. 44 LIITE I >TAULUKON PAIKKA> LIITE II >TAULUKON PAIKKA> LIITE III >TAULUKON PAIKKA>